12.1.2022
SL
Uradni list Evropske unije
C 15/55 sreda, 19. maj 2021
ugotavlja, da je bistveno, da se preoblikujejo znanja in spretnosti zaposlenih v sektorjih, ki jim grozi nevarnost, da zaradi zelenega prehoda izginejo; poudarja, kako pomembno je bogato evropsko strokovno znanje o povezovanju energetskih sistemov, in poziva države članice, naj ga cenijo in naj ga pomagajo prenesti iz energetskega sektorja, ki temelji na fosilnih gorivih, v ogljično nevtralen integriran energetski sistem; 48. poudarja naslednje prebojne inovacije na področju procesov in tehnologije, ki jih je treba dodatno izboljšati z vidika krožnega gospodarstva, in učinkovito strategijo za povezovanje sektorjev: (a) visoko učinkovita proizvodnja jekla, ki temelji na vodiku iz obnovljivih virov ter združuje recikliranje jekla in proizvodnjo s pomočjo trajnih železnih kalupov, (b) daljinsko ogrevanje s presežno toploto iz podzemnega prometa, (c) pametno polnjenje in prehod na druge oblike prevoza v prometnem sektorju, (d) trajnostno nadomeščanje petro- in agrokemičnih proizvodov ter procesov, ki so povezani z njimi, (e) nova generacija proizvodnje baterij in recikliranja, (f) tehnologije potopitve v tekočino za podatkovna središča, ki znatno zmanjšujejo potrebe po energiji in presežno toploto; 49. pozdravlja sprejete pobude za vrednostne verige, ki so strateškega pomena; poziva k priznanju tehnologij obnovljivih virov energije kot strateške vrednostne verige in k vzpostavitvi zavezništva, ki bo podpiralo prizadevanja za razširitev teh tehnologij, pa tudi k pobudi za izboljšanje postopkov in energijske učinkovitosti; poziva Komisijo, naj zagotovi pregledno upravljanje vseh zavezništev, vključno z udeležbo malih in srednjih podjetij, civilne družbe, nevladnih organizacij in neodvisnih strokovnjakov, pri čemer naj zagotovi geografsko raznolikost; o o 50.
o
naroči svojemu predsedniku, naj to resolucijo posreduje Svetu in Komisiji.